দ্বিতীয় হেলিওক্লেস দিকাইওস তাঁর বিভিন্ন মুদ্রায় টুপি পরিহিত বা বর্শা নিক্ষেপরত প্রতিকৃতি উৎকীর্ণ করান। তাঁর মুদ্রায় জিউসের চিত্রও মুদ্রিত ছিল। তিনি ইন্দো-গ্রিক শাসক প্রথম স্ত্রাতোনের বেশ কিছু মুদ্রার ওপর নিজের নাম উৎকীর্ণ করেন, যা থেকে ধারণা করা হয় যে, এই দুই শাসকের মধ্যে শত্রুতা ছিল এবং প্রথম স্ত্রাতোন তাঁর নিকট পরাজিত হন। পরবর্তী শাসক আমুনতাস নিকাতোর দ্বিতীয় হেলিওক্লেস দিকাইওসের মুদ্রার ওপর নিজের নাম উৎকীর্ণ করেন।